Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: — a szabálysértésekről szóló 1999. évi LXIX. törvény
Paragraph Index: 50

c) Büntetőjogból: Ismerje: — a büntetőjog fogalmát, forrásait, a Btk. hatályát és szerkezeti tagozódását; — a bűncselekmény fogalmát és jogi ismérveit; — az általános törvényi tényállást és annak elemeit; — a büntetőjogi felelősségre vonás akadályait; — az emberölés, a testi sértés, a hivatalos személy elleni erőszak, a vesztegetés, a befolyással üzérkedés, az üzleti titok megsértése bűncselekmények tényállását; — az államtitokról és a szolgálati titokról szóló törvény fő rendelkezéseit, az állam- és szolgálati titok megsértése tényállását; — a pénzmosás, a devizagazdálkodás megsértése, az adó-, társadalombiztosítási csalás, a munkaadói és munkavállalói járulékfizetési kötelezettség megszegése, a társadalom- és egészségbiztosítási, valamint nyugdíjjárulék fizetési kötelezettség megszegése, a csempészet és vámorgazdaság, a lopás, a csalás, a sikkasztás, a rablás, a kifosztás, a zsarolás, az orgazdaság bűncselekmények tényállását. Legyen jártas: — a személyi szabadság megsértése, a magánlaksértés, a magántitok megsértése, a jogosulatlan adatkezelés, a különleges személyi adatokkal visszaélés, a levéltitok megsértése, a rágalmazás, a becsületsértés, a hamis vád, a hamis 2001/110. szám tanúzás, a hamis tanúzásra felhívás, a bűnpártolás, az önbíráskodás, a közokirat-hamisítás, a magánokirat-hamisítás, a visszaélés okirattal bűncselekmények felismerésében és törvényi tényállás szerinti minősítésében; — a kényszer, a fenyegetés, a tévedés, a jogos védelem és a végszükség eseteinek értelmezésében.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes